Diari Oficial de la Generalitat Valenciana


Sumari del DOGV 2110, del 24-09-1993 (1993/829245)

ORDRE de 27 de juliol de 19771 de la Conselleria de Cultura, per la qual convoca ajudes per a sales d'exhibició cinematogràfica a zones rurals o de baixa rendibilitat.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/07/27/(2)/dof/vci/html**

### Dades del document

Número de DOGV
:   2110

Data del DOGV
:   24-09-1993

Secció del DOGV
:   DISPOSICIONS GENERALS

Número del document
:   1993/829245


Data del document
:   27-07-1993

Organisme emissor
:   Conselleria de Cultura

Tipus de document
:   Ordre

Ordre de 27 de juliol de 1993, de la Conselleria de Cultura, per la qual convoca ajudes per a sales d'exhibició cinematogràfica en zones rurals o de baixa rendibilitat.  
D'acord amb el que estableix l'article 31.4 de l?Estatut d'Autonomia de la Comunitat Valenciana, aprovat per la Llei Orgànica 5/1982, d?1 de juliol, la cultura és competència exclusiva de la Generalitat Valenciana. Pel Reial Decret 3066/1983, de 13 d'octubre, entre les funcions i els serveis que assumeix la Comunitat Autònoma Valenciana, figura el foment de la cinematografia. La competència en aquesta matèria és un dels exemples més clars de competències concurrents entre l'estat i les comunitats autònomes. La cinematografia com a manifestació cultural i reflex de la realitat del país mereix ser fomentada i assistida per la societat en conjunt, motiu pel qual la coordinació entre les diverses administracions competents és cada vegada més necessària per tal d'aconseguir més agilitat i eficàcia en la gestió.  
El Reial Decret 1282/89, de 28 d'agost, d'Ajudes a la Cinematografia, i l?Ordre de 12 de març de 1990 que la desplega, contempla, en el títol IV i el capítol IX respectivament, dos tipus d'ajudes selectives a l?exhibició: ajudes per a sales d'exhibició a zones rurals o de baixa rendibilitat i ajudes per a la projecció de pel·lícules comunitàries.  
L'article 49 de l?Ordre de 12 de març estableix que els criteris que serveixen de base per a la distribució territorial d'aquestes ajudes, i per al lliurament, la gestió, l'administració i la justificació es realitzarà d'acord amb allò que es disposa en l'article 153 del text refós de la Llei General Pressupostària, aprovada per Reial Decret Legislatiu 1091/1988, de 23 de setembre, el qual determina que ambdues ajudes s'hauran de gestionar i trametre des de la comunitat autònoma, de forma que l'administració de l?estat elaborarà els criteris objectius de distribució territorial dels fons reservats a cada classe d'ajuda i facilitarà les quantitats suficients Per a fer-ne front.  
Per acord del Consell de Ministres, en la sessió del dia 8 de maig de 1992, s'aprovaren els criteris objectius per a la distribució d'aquestes ajudes. Per tot això  
ORDENE  
Primer  
Convocar ajudes per a sales d'exhibició a zones rurals o de baixa rendibilitat per a 1993 i aprovar les bases de la convocatòria que s'inclouen com a annex a aquesta Ordre.  
Segon  
L'import d'aquestes ajudes serà finançat a càrrec del pressupost de l'Institut de la Cinematografia i de les Arts Audiovisuals per a 1993, aplicació pressupostària 02.912.237, programa 456C, per una quantitat de sis milions cinc-centes setanta-sis mil cinc-centes trenta-vuit (6.576.538) pessetes.  
DISPOSICIONS FINALS  
Primera  
Es delega en la Directora General de Promoció Cultural la facultat de concedir aquestes ajudes i se l'autoritza per a dictar les resolucions pertinents que demane l'aplicació i el. desenvolupament d'allò que, es disposa en aquesta Ordre.  
Segona  
Aquesta Ordre entrarà en vigor el mateix dia que es publique en el Diari Oficial de la Generalitat Valenciana.  
València, 27 de juliol de 1993  
ANNEX I  
La Conselleria de Cultura,   
PILAR PEDRAZA MARTINEZ  
Bases per a la concessió d'ajudes a sales d'exhibició cinematogràfica situades a zones rurals o de baixa rendibilitat.  
1 Beneficiaris  
Seran beneficiaris d'aquestes ajudes els titulars de les sales d'exhibició cinematogràfica situades a la Comunitat Valenciana que complisquen els requisits següents:  
1.1 Les sales d'exhibició hauran d'estar situades fora de capitals de província i a localitats amb població inferior a 50.000 habitants.  
1.2 Que hagen tingut alguna activitat durant 1992 almenys en quatre mesos i la recaptació bruta d'aquest any siga inferior a tres milions de pessetes i ho acrediten per mitjà de les normes previstes en el Reial Decret 1419/1978, de 26 de juny.  
1.3 Que estiguen inscrites en el Registre d'Empreses de l'Institut de la Cinematografia i de les Arts Audio- visuals.  
2. Distribució i quantia, de l'ajuda  
La distribució de les ajudes serà proporcional a l'activitat realitzada per cada sala en 1992. En cap cas, la quantia de l'ajuda podrà ser superior a la recaptació de cada sala en l'any esmentat.  
3. Sol·licituds  
3.1 Les sol·licituds es presentaran segons el model de l'annex II que es facilitarà en els Serveis Territorials de Cultura i s'hauran d'acompanyar de:  
- Certificat lliurat pel Ministeri de Cultura que acredite la inscripció de la Sala en el Registre d'Empreses de l?Institut de la Cinematografia i de les Arts Audio- Visuals.  
- Original o fotocòpia compulsada dels comunicats de declaració d'exhibició setmanal corresponents a l'activitat realitzada durant 1992, on constarà la diligència de recollida, el segell, la signatura i la data de la Societat General d'Autors d'Espanya com a acreditació del compliment de les normes de control de taquilla regulades pel Reial Decret 1419/1978, de 26 de juny.  
3.2 Tota la documentació demanada junt amb la sol·licitud es presentarà en els Serveis Territorials de Cultura i en els Centres d'Informació de l?Oficina d'Informació, Iniciatives i Reclamacions de la Generalitat Valenciana, o bé serà tramesa per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú.  
3.3 Si la sol·licitud no inclou totes les dades exigides o hi manca documentació, s'instarà la persona interessada per tal que en el termini de 10 dies esmene aquests defectes, amb l'advertiment que si no ho fa la sol·licitud serà arxivada.  
3.4 Els Serveis Territorials de Cultura enviaran les sol·licituds d'ajuda amb l?informe corresponent al Servei de Promoció i Difusió Cultural, el qual elevarà les propostes informades a la Directora General de Promoció Cultural, qui resoldrà per delegació de la Consellera.  
3.5 El termini de presentació de sol·licituds serà de dos mesos a partir de l?endemà de la publicació d'aquesta Ordre en el Diari Oficial de la Generalitat Valenciana.  
4. Obligacions dels beneficiaris  
Els beneficiaris han de comunicar a la Conselleria de Cultura l'obtenció de qualsevol subvenció o ajuda atorgada amb la mateixa finalitat, sol·licitades a d'altres administracions o institucions públiques o privades, i també l'acreditació d'estar al corrent de les obligacions amb la Seguretat Social i amb la Hisenda Pública, d'acord amb el que s'estableix en l?Ordre de 7 de gener de 1991, de la Conselleria d'Economia i Hisenda (DOGV de 5 de febrer).  
5. Modificació de l'ajuda  
5.1 Qualsevol alteració de les condicions que es tenen en compte per a concedir l'ajuda, i en tot cas l?obtenció concurrent d'ajudes atorgades per altres administracions o ens públics o privats, podrà donar lloc a la modificació de la resolució de la concessió.  
5.2 Escaurà el reintegrament de les quantitats rebudes i l'exigència de l'interès de demora des del moment del pagament de l'ajuda en els casos establerts en l'article 47.9 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
6. Resolució  
El termini màxim per a resoldre les sol·licituds formulades pels interessats serà de 6 mesos comptadors a partir de la data de publicació de la convocatòria. Una vegada esgotat aquest termini sense que haja hagut una resolució, s'entendrà que s'ha desestimat la sol·licitud.  
ANNEX II  
Nom i cognoms .... DNI núm. ..., domiciliat a ..., carrer/plaga ... núm. ..., DP. ..., província de .... i amb telèfon .... en qualitat de ...,,de l?empresa ..., situada a .... carrer/plaça ..., núm.: ..., DP .... telèfon ... i CIF .... inscrita en el Registre d'Empreses Cinematogràfiques de l?Institut de la Cinematografia i de les Arts Audio-visuals.  
EXPOSE  
1. Que desitge acollir-me a l?Ordre de 27 de juliol de 1993, de la Conselleria de Cultura per la qual convoca ajudes per a sales d'exhibició cinematogràfica a zones rurals o de baixa rendibilitat.  
2. Que declare que complisc tots els requisits sol·licitats i adjunte la documentació exigida en l?Ordre de referència, que és la següent:  
- Certificat expedit pel Ministeri de Cultura que acredite la inscripció de la Sala en el Registre d'Empreses de l?Institut de la Cinematografia i de les Arts Audio-visuales.  
- Original o fotocòpia compulsada dels comunicats de declaració d'exhibició setmanal corresponent a l'activitat realitzada durant 1992, on constarà la diligència de recollida, el segell, la signatura i la data de la Societat General d'Autors d'Espanya com a acreditació del compliment de les normes del control de taquilla regulades pel Reial Decret 1.419/1978 de 26 de juny.  
SOL·LICITE  
Que es considere com a presentada aquesta instància i es tinga com a sol·licitada, en temps i forma, la corresponent ajuda.  
En el cas que es concedisca l'ajuda sol·licitada, el seu import haurà de ser ingressat a:  
C/C. núm., ... Titular ... Banc/Caixa d'Estalvis ... Codi ... Sucursal ... Codi ...  
València, ... el ... de 1993  
Signat:  
DIRECCIO GENERAL DE PROMOCIO CULTURAL DE LA CONSELLERIA DE CULTURA


Còpia Permalink ELI